Panagara Mirunggan Ngayogyakarta

Panagara Mirunggan Ngayogyakarta () yaiku panagara ing Indonésia lan dados salah sawijining panagara ing Indonésia ingkang nyandhang gelar istimewa utawa mirunggan. DIY wonten ing sisih kidul pulo Jawa pérangan tengah. Minangka kutha kraton Indonesia ingkang piyambak tetep dipunkengku déning monarkhi, Yogyakarta dipunanggep minangka pusat penting kanggé seni lan budaya Jawa klasik kadosta balet, kain batik, drama, sastra, musik, puisi, seni perak, seni rupa, lan wayang kulit. Kawentar minangka pusat pendidikan Indonesia, Yogyakarta minangka omah kanggé mahasiswa lan puluhan sekolah saha universitas, kalebet Universitas Gadjah Mada, lembaga pendidikan inggil ingkang paling ageng ing nagari lan salah satunggaling ingkang paling prestisius.

 Sajarah 
Sedurungipun proklamasi kamardikan Indonésia, DIY meniko karajan ingkang mardika utawi dipunsebat Zelfbestuurlandschappen/Daerah Swapraja, yaiku Kasultanan Ngayogyakarta Hadiningrat lan Kadipatèn Pakualaman. Kasultanan Ngayogyakarta Hadiningrat dipunjumenengaken dening Pangeran Mangkubumi ingkang gadhah gelar Sultan Hamengku Buwono I ing warsa 1755, dene Kadipaten Pakualaman dipunjumenengaken dening Pangeran Natakusuma (sadherekipun Sultan Hamengku Buwono II) ingkan gadhah gelar Adipati Paku Alam I ing warsa 1813. Pamarintah Hindia Belanda ngakui Kasultan, lan Pakualaman dados kerajaan ingkang gadhah hak kangge ngatur rumah tangga nipun piyambak ingkang wonten ing kontrak politik. Kontrak politik ingkang pungkasan Kasultanan wonten ing lebeting Staatsblaad 1942 Nomer 47, dene kontrak politik Pakualaman ing dalem Staatsblaad 1941 Nomer 577. Eksistensi kaping kalih kerajaan kasebat sampun angsal pangakuan saking dunyo Internasional, dene ing panjajahan Belanda, Inggris, saha Jepang. Nalika Jepang nilaraken Indonesia, kalih kerajaan menika sampun siap dados nagari piambak ingkang merdeka, jangkep kaliyan sistem pamarintahanipun (susunan ingkang asli), telatah, lan pendudukipun.   

Sasampunipun Proklamasi Kemerdekaan Republik Indonesia (RI), Sri Sultan Hamengkubuwana IX lan Sri Paku Alam VIII nyatakaken dhateng Presiden RI, menawi Daerah Kasultanan Yogyakarta, lan Daerah Pakualaman dados Negari RI, gabung dados satunggal kasatuan ingkang nyataaken minangka Daerag Istimewa Yogyakarta (DIY). Sri Sultan Hamengkubuwana IX lan Sri Paku Alam VII minangka Kepala Laladan, lan Wakil Kepala Laladan tanggel jawab langsung dhateng Presiden RI. Bab kasebat dipun nyataaken ing lebeting:      

 Piagem adhisthana Sri Sultan Hamengku Buwono IX lan Sri Paku Alam VIII tertanggal 19 Agustus 1945 saking Presiden RI.
 Tuwawa Sri Sultan Hamengku Buwono IX lan Sri Paku Alam VIII tertanggal 5 September 1945 (dipun damel kaliyan kepisah).
 Tuwawa Sri Sultan Hamengkubuwono IX lan Sri Paku Alam VIII tertanggal 30 Oktober 1945 (dipun damel kaliyan kepisah).
Lebeting ing margi sejarah selajengipun kadudukan minangka Daerah Otonom satingkat Provinsi ingkang cocok kaliyan maksud pasal Undang-undang Dasar 1945 (saderengipun ebah) dipunatur dening Undang-undang Nomer 22 Warsa 1948 babagan Undang-undang pokok Pemerintahan Daerah. Minangka lanpahan selajengipun Daerah Istimewa Yogyakarta dipunbentuk kaliiyan Undang-undang Nomer 3 Warsa 1950 babagan Pambentuk Daerah Istimewa Yogyakarta. Paraturan Pemerintah Nomer 31 Warsa 1950 sebagaimana sampun dipunebah, lan dipun wuwuhi kaliyan Undang-undang Nomer 9 Warsa 1955 (Lembaran Nagari Warsa 1859 Nomer 71, dipunwuwuhi Lembaran Negari Nomer 1819) ingkang sakmenika taksih laku.    

 Pratélan Daérah Tingkat II 

 Kabupatèn Bantul
 Kabupatèn Gunungkidul
 Kabupatèn Kulon Praga
 Kabupatèn Sléman
 Kutha Ngayogyakarta

 Deleng uga 

Maliyabara
Kasultanan Ngayogyakarta Hadiningrat
Kadipatèn Pakualaman

 Pranala njaba 

 Situs Web Resmi 

Cathetan suku

Kategori:Provinsi Indonésia
Kategori:Laladan istimewa
Kategori:Géografi Indonésia